pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-'วราวุธ'​ รมว.ทส.​ ตรวจติดตามสถานการณ์การแก้ไขปัญหาไฟป่าพรุควนเคร็ง
วันศุกร์ที่ 26 มิถุนายน 2563
'วราวุธ'​ รมว.ทส.​ ตรวจติดตามสถานการณ์การแก้ไขปัญหาไฟป่าพรุควนเคร็ง
'วราวุธ'​ รมว.ทส.​ ตรวจติดตามสถานการณ์การแก้ไขปัญหาไฟป่าพรุควนเคร็ง
'วราวุธ' รมว.ทส. ตรวจติดตามสถานการณ์การแก้ไขปัญหาไฟป่าพรุควนเคร็ง
วันนี้ (26 มิ.ย. 63) เวลา 14.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม ผู้บริหารระดับสูงของกระทรวงฯ ลงพื้นที่ตรวจติดตามสถานการณ์การแก้ไขปัญหาไฟป่าพรุควนเคร็ง พร้อมมอบถุงยังชีพให้แก่ประชาชนและเจ้าหน้าที่ที่ปฏิบัติงานในพื้นที่ ณ สถานีควบคุมไฟป่าพรุควนเคร็ง อําเภอเชียรใหญ่ จังหวัดนครศรีธรรมราช
รมว.ทส. ได้รับฟังบรรยายสรุปผลการดําเนินงานแก้ไขปัญหาไฟป่าพรุควนเคร็ง ตรวจติดตามการสร้างฝายเพื่อรักษาระดับน้ําในป่าพรุ การสูบน้ําโดยกรมชลประทานเพื่อรักษาระดับน้ําในป่าพรุ วิธีการวัดระดับน้ําในป่าพรุ นอกจากนี้ รมว.ทส. และ ปกท.ทส. ได้ปลูกต้นหว้า ในโอกาสนี้ด้วย
รัฐบาลไทย-ข่าวทำเนียบรัฐบาล-“กฤษฎา” ตีกรอบหลักการเมนูอาชีพตามแผนปฏิรูปภาคเกษตรในโครงการไทยนิยม ยั่งยืนของรัฐบาล ต้องเกิดประโยขน์-มีส่วนร่วม-ยั่งยืนกับเกษตรกร
วันพฤหัสบดีที่ 1 กุมภาพันธ์ 2561
“กฤษฎา” ตีกรอบหลักการเมนูอาชีพตามแผนปฏิรูปภาคเกษตรในโครงการไทยนิยม ยั่งยืนของรัฐบาล ต้องเกิดประโยขน์-มีส่วนร่วม-ยั่งยืนกับเกษตรกร
“กฤษฎา” ตีกรอบหลักการเมนูอาชีพตามแผนปฏิรูปภาคเกษตรในโครงการไทยนิยม ยั่งยืนของรัฐบาล ต้องเกิดประโยขน์-มีส่วนร่วม-ยั่งยืนกับเกษตรกร พร้อมเตรียมส่งต่อให้ทีมขับเคลื่อนฯ ลงพ.ท.รับฟังความต้องการประชาชน 21 ก.พ.นี้
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยถึงความคืบหน้าแผนงาน โครงการของกระทรวงเกษตรฯ ตามนโยบายพัฒนาประเทศตามโครงการไทยนิยม ยั่งยืนของรัฐบาล ว่า ขณะนี้แผนงาน โครงการ กิจกรรมด้านการเกษตรเพื่อใช้เป็นรายการอาชีพ(menu)ของกระทรวงเกษตรฯ ในการตอบสนองต่อความต้องการหรือการเลือกอาชีพของประชาชนที่มีความประสงค์จะเข้าร่วมการพัฒนาประเทศตามโครงการไทยนิยม ยั่งยืนโดยใช้งบประมาณกลางปีในส่วนของกระทรวงเกษตรฯ ประมาณ 3.5 หมื่นล้าน โดยแผนงาน โครงการ กิจกรรมรวม 20 โครงการ ค่อนข้างมีความชัดเจนในระดับหนี่งแล้ว แต่เพื่อให้เกิดความชัดจน ครอบคลุม สอคล้องกับเป้าหมายได้มอบหมายให้รัฐมนตรีช่วยว่าการกระทรวงเกษตรและสหกรณ์ทั้งสองท่านพิจารณาแผนงานโครงการ กิจกรรมตามคลัสเตอร์รับผิดชอบพิจารณาอีกครั้งก่อนส่งให้สํานักงบประมาณในพรุ่งนี้ (2 ก.พ.61)
“หลักการสําคัญของแผนปฏิรูปภาคการเกษตร ในโครงการไทยนิยม ยั่งยืนของรัฐบาลนั้นได้สั่งการให้ทุกหน่วยงานในสังกัดกระทรวงเกษตรฯ ยึดใน 3 กรอบแนวทางหลัก คือ 1. โครงการ แผนงาน กิจกรรมที่เป็นความต้องการของเกษตรกรหรือสถาบันหรือองค์กรเกษตรกรโดยตรงอย่างแท้จริง เกิดการมีส่วนร่วมของเกษตรกรหรือประชาชนในพื้นที่2. เกษตรกรต้องได้รับประโยชน์โดยตรงตามเป้าหมายของแผนเมื่อทําแล้วเกษตรกรจะได้รับผลอะไรจากเเผนงาน/โครงการดังกล่าวที่เป็นรูปธรรมจับต้องได้หรือตอบสังคมได้ว่าทําแล้วชาวบ้านได้รับประโยชน์อย่างไร เช่นการเพิ่มรายได้เกษตรกรให้เพียงพอต่อการดํารงชีพรายครัวเรือน และ 3. ต้องเป็นโครงการที่ปฏิบัติได้ ทําได้จริง มีความต่อเนื่องและยั่งยืน” นายกกฤษฎา กล่าว
อย่างไรก็ตาม ตามกรอบระยะเวลาที่ทีมขับเคลื่อนการพัฒนาประเทศตามโครงการไทยนิยม ยั่งยืน ระดับตําบลรวม 7,663 ทีมโดยมีกระทรวงมหาดไทยเป็นเจ้าภาพและหน่วยงานที่เกี่ยวข้องเป็นหน่วยสนับสนุน จะเริ่มลงพื้นที่วันที่ 21 กุมภาพันธ์นี้ เพื่อสํารวจวิเคราะห์ปัญหาความเดือดร้อนเยี่ยมเยียนรายครัวเรือน รายบุคคล และค้นหาความต้องการของประชาชน หมู่บ้าน และชุมชนอย่างแท้จริงนั้น กระทรวงเกษตรฯ จะส่งแผนงาน โครงการ กิจกรรมด้านการเกษตรเพื่อใช้เป็นรายการอาชีพ(menu)ให้กับกระทรวงมหาดไทยลงไปสํารวจความต้องการของประชาชนเพื่อรับทราบความคิด ความเห็นต่อกิจกรรมที่กระทรวงเกษตรฯเสนอก่อนเริ่มขับเคลื่อนโครงการจริงไปในคราวเดียวกันด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- องคมนตรี ตรวจเยี่ยม รพ.พนมดงรักเฉลิมพระเกียรติ 80 พรรษา จ.สุรินทร์
วันศุกร์ที่ 6 กันยายน 2562
องคมนตรี ตรวจเยี่ยม รพ.พนมดงรักเฉลิมพระเกียรติ 80 พรรษา จ.สุรินทร์
นายแพทย์เกษม วัฒนชัย องคมนตรี ตรวจเยี่ยมให้กําลังใจการปฏิบัติงานเจ้าหน้าที่โรงพยาบาลพนมดงรักเฉลิมพระเกียรติ 80 พรรษา จังหวัดสุรินทร์ และติดตามความคืบหน้าสิ่งก่อสร้างที่ได้รับพระราชทานงบประมาณจากมูลนิธิเทพรัตนเวชชานุกูล
วันนี้ (6 กันยายน 2562) นายแพทย์เกษม วัฒนชัย องคมนตรี พร้อมด้วยนายแพทย์ณรงค์ สายวงศ์ ผู้ตรวจราชการกระทรวงสาธารณสุข เขตสุขภาพที่ 9 และคณะ ตรวจเยี่ยมโรงพยาบาลพนมดงรักเฉลิมพระเกียรติ 80 พรรษา จังหวัดสุรินทร์ เยี่ยมผู้ป่วยและมอบของเยี่ยม พร้อมติดตามความคืบหน้าการก่อสร้างที่ได้รับพระราชทานงบประมาณจากมูลนิธิเทพรัตนเวชชานุกูล
นายแพทย์ณรงค์ สายวงศ์ ผู้ตรวจราชการกระทรวงสาธารณสุข เขตสุขภาพที่ 9 กล่าวว่า โรงพยาบาลพนมดงรักเฉลิมพระเกียรติ 80 พรรษา ได้ดําเนินงานตามแนวเศรษฐกิจพอเพียง จัดกิจกรรมร่วมกับชุมชน โดยใช้อาคารสืบสานพระราชดําริของโรงพยาบาล เป็นที่จัดนิทรรศการให้ความรู้ ศูนย์สาธิตกิจกรรมของชุมชน ตลาดนัดสีเขียว ร่วมทํากิจกรรมจิตอาสา เช่น การปลูกผักสวนครัวสําหรับผู้ป่วยและชุมชน รวมทั้งจัดกิจกรรมสร้างสุขภาพร่วมกับเครือข่ายชุมชน เช่น กิจกรรมพนมดงรักมินิมาราธอน การตรวจคัดกรองสุขภาพกลุ่มเสี่ยง นอกจากนี้ ได้ใช้หลักการแพทย์ผสมผสาน นําความรู้ทั้งแพทย์แผนปัจจุบัน กายภาพบําบัด แพทย์แผนไทย แพทย์แผนจีน แพทย์พื้นบ้าน แพทย์วิถีธรรม ศีล 5 รักษาโรค มาใช้ในการส่งเสริม ป้องกัน รักษา ฟื้นฟูสุขภาพ ช่วยให้ผู้ป่วยมีสุขภาพกายและใจที่ดีขึ้น ส่งทีมสหสาขาวิชาชีพ และเครือข่ายในชุมชนอื่นๆ ออกเยี่ยมผู้ป่วยที่ถูกส่งตัวกลับมาอยู่ในชุมชนทุกคน
นายแพทย์ณรงค์กล่าวต่อว่า ในปี 2562 ได้รับพระราชทานงบประมาณจากมูลนิธิเทพรัตนเวชชานุกูล ในการก่อสร้าง 3 รายการ ได้แก่ 1.ทางเดินเชื่อมระหว่างอาคารผู้ป่วยนอกและอาคารอุบัติเหตุฉุกเฉิน จํานวน 5.11 แสนบาท 2.ปรับปรุงซ่อมแซมบ่อบําบัดน้ําเสีย 5.2 แสนบาท 3.รถกระบะดีเซล ประตูขับเคลื่อน 4 ล้อ พร้อมหลังคาไฟเบอร์กลาส 8.74 แสนบาท สําหรับโรงพยาบาลพนมดงรักเฉลิมพระเกียรติ 80 พรรษา เป็นโรงพยาบาล ขนาด 30 เตียง ให้บริการผู้ป่วยนอกเฉลี่ย 211 คนต่อวัน ได้รับรางวัลต้นแบบสถานที่ทํางานน่าอยู่น่าทํางานระดับทองติดต่อกัน 5 ปี รางวัลองค์กรดีเด่นอนามัยสิ่งแวดล้อม ปี 2561 การดําเนินงานสุขภาพจิตชุมชนยอดเยี่ยมระดับประเทศ ตั้งเป้าหมายพัฒนาโรงพยาบาลให้เป็นสมาร์ท ฮอสปิทัล ทุกระบบในปี 2564
***************************** 6 กันยายน 2562
รัฐบาลไทย-ข่าวทำเนียบรัฐบาล-คณะสื่อมวลชนจากสมาคมนักหนังสือพิมพ์แห่งประเทศจีน (All China Journalists Association: ACJA) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันพุธที่ 11 ธันวาคม 2562
คณะสื่อมวลชนจากสมาคมนักหนังสือพิมพ์แห่งประเทศจีน (All China Journalists Association: ACJA) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
คณะสื่อมวลชนจากสมาคมนักหนังสือพิมพ์แห่งประเทศจีน (All China Journalists Association: ACJA) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี
วันนี้ (11 ธันวาคม 2562) เวลา 08.00 น. ณ ตึกบัญชาการ 1 ทําเนียบรัฐบาล คณะสื่อมวลชนจากสมาคมนักหนังสือพิมพ์แห่งประเทศจีน (All China Journalists Association: ACJA) เข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี สรุปสาระสําคัญดังนี้
รองนายกรัฐมนตรีกล่าวยินดีที่ได้ต้อนรับคณะสื่อมวลชนจากสมาคมนักหนังสือพิมพ์แห่งประเทศจีนในโอกาสเดินทางเยือนประเทศไทย และยินดีที่ได้พบสมาคมนักข่าวนักหนังสือพิมพ์แห่งประเทศไทย ไทยและจีนมีความสนิทสนมถือเป็นพี่น้องกัน ทั้งสองฝ่ายมุ่งมั่นที่จะผลักดันความเชื่อมโยงต่าง ๆ โดยเฉพาะส่งเสริมความเชื่อมโยงระหว่างเขตพัฒนาพิเศษภาคตะวันออก (EEC) กับกรอบความร่วมมือเขตอ่าวกวางตุ้ง - ฮ่องกง - มาเก๊า (Guangdong-Hong Kong-Macao Greater Bay Area: GBA) นอกจากนี้ เมื่ออาทิตย์ที่ผ่านมา นางแคร์รี หล่ํา ผู้บริหารสูงสุดเขตบริหารพิเศษฮ่องกง ได้เดินทางเยือนไทยอย่างเป็นทางการด้วยเช่นกัน ถือได้ว่า ความสัมพันธ์ระหว่างทั้งสองประเทศอยู่ในระดับสูงและมีความแน่นแฟ้น
ด้านคณะสื่อมวลชนจากสมาคมนักหนังสือพิมพ์แห่งประเทศจีนเชื่อมั่นว่า ภายใต้การนําของรัฐบาล และรองนายกรัฐมนตรีจะกระชับความสัมพันธ์ระหว่างทั้งสองประเทศให้ใกล้ชิดมากยิ่งขึ้น โดยเฉพาะด้านเศรษฐกิจ และการท่องเที่ยว โดยในตอนท้าย คณะสื่อมวลชนฯ ได้กล่าวขอบคุณรองนายกรัฐมนตรีที่ให้เข้าพบ พร้อมเห็นว่าการได้เข้าเยี่ยมคารวะรองนายกรัฐมนตรีในวันนี้ จะยิ่งช่วยสร้างความใกล้ชิด มีการไปมาหาสู่ และสร้างความเข้าใจระหว่างกันได้มากยิ่งขึ้นในทุกระดับ
รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 11/2560
วันจันทร์ที่ 25 กันยายน 2560
รอง นรม. พล.อ.อ.ประจินฯ เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 11/2560
ที่ประชุมเห็นชอบแนวทางการแก้ไขปัญหาและมาตรการช่วยเหลือเกษตรกรผู้ปลูกสับปะรด ควบคู่กับการส่งเสริมปศุสัตว์การผลิตปุ๋ยชุมชน ตลอดจนรับซื้อไฟฟ้าจากพลังงานแสงอาทิตย์สําหรับหน่วยงานราชการและสหกรณ์ภาคการเกษตร และแก้ปัญหาหนี้สินให้กับข้าราชการครู
วันนี้ (25 กันยายน 2560) เวลา 9.00 น. ณ ห้องประชุม 109 ชั้น 1 อาคารสํานักงานปลัดสํานักนายกรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการติดตามการปฏิบัติงานตามนโยบายของรัฐบาล (คตน.) ครั้งที่ 11/2560 ซึ่งผลการประชุมสรุปสาระสําคัญ ดังนี้
ที่ประชุมได้พิจารณาและมีมติเห็นชอบการแก้ไขปัญหาและมาตรการช่วยเหลือเกษตรกรผู้ปลูกสับปะรดทั้งระบบ ตามยุทธศาสตร์สับปะรดปี 2560 - 2569 ที่จะเน้นเพิ่มประสิทธิภาพการผลิตสัปปะรดคุณภาพ ลดต้นทุนการผลิต เพิ่มขีดความสามารถในการแข่งขันด้านการส่งออก สร้างความยั่งยืนของอุตสาหกรรมสับปะรดไทย
พร้อมทั้งเห็นชอบการส่งเสริมปศุสัตว์ ตามที่ กษ. ได้ส่งเสริมการเลี้ยงและขยายพันธ์โคขุนวากิว อ.ศรีเชียงใหม่ จ.หนองคาย รวมทั้งส่งเสริมการเลี้ยงและขยายพันธุ์กระบือไทยที่ปัจจุบันประสบปัญหาขาดแคลน โดยจะให้ความช่วยเหลือเกษตรกรรายเดิมและรายใหม่ที่ประสงค์เข้าร่วมโครงการดังกล่าวให้สามารถเข้าถึงแหล่งเงินทุน อีกทั้งส่งเสริมการผลิตปุ๋ยชุมชน โดยให้ กษ. (กรมวิชาการเกษตร) ร่วมกับหน่วยงานที่เกี่ยวข้องพัฒนาความรู้และสนับสนุนเงินให้กับเกษตรกรในการผลิตปุ๋ย ตลอดจนส่งเสริมเกษตรกรในโครงการฯ ให้มีการรวมกลุ่มในการทําปุ๋ยชีวภาพ เช่น ปุ๋ยน้ํา ปุ๋ยอินทรีย์ เพื่อใช้ในชุมชนและจัดจําหน่ายเป็นผลิตภัณฑ์ชุมชน
ที่ประชุมเห็นชอบการรับซื้อไฟฟ้าจากพลังงานแสงอาทิตย์สําหรับหน่วยงานราชการและสหกรณ์ภาคการเกษตร (800 เมกะวัตต์) อัตรา FiT 5.66 บาท ต่อหน่วย มีระยะเวลาสนับสนุน 25 ปี และเห็นชอบแนวทางการแก้ไขปัญหาหนี้สินของข้าราชการครูและบุคลากรทางการศึกษา รวมไปถึงการพัฒนาการสอนของครูเพื่อรองรับเด็กปฐมวัย/อาชีวศึกษา และ STEM English อีกด้วย
*************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นรม. และ รมว.กห. ขอบคุณกำลังทหารทุกเหล่าทัพร่วมบริจาคโลหิตต่อเนื่อง แก้ปัญหาภาวะขาดแคลน
วันพฤหัสบดีที่ 16 กรกฎาคม 2563
นรม. และ รมว.กห. ขอบคุณกําลังทหารทุกเหล่าทัพร่วมบริจาคโลหิตต่อเนื่อง แก้ปัญหาภาวะขาดแคลน
พล.อ.ประยุทธ์ จันทร์โอชา นรม. และ รมว.กห. ได้แสดงความขอบคุณกําลังทหารจากทุกเหล่าทัพ ที่ร่วมกันบริจาคโลหิตให้กับสภากาชาดไทย ในภาวะโลหิตไม่เพียงพอ ตั้งแต่ มี.ค.63 ที่ผ่านมา ปริมาณรวมแล้วกว่า 7 ล้านมิลลิลิตร
อย่างไรก็ตาม ปัจจุบันสภากาชาดไทย อยู่ในสภาวะขาดแคลนโลหิตมากขึ้น โดยมีปริมาณโลหิตไม่เพียงพอกับการสนับสนุนให้กับโรงพยาบาลกว่า 340 แห่งทั่วประเทศ ซึ่งยังมีผู้ป่วยจํานวนมากที่ต้องรักษาด้วยโลหิต โดยเฉพาะการผ่าตัดเต็มรูปแบบและผู้ประสบอุบัติเหตุ นรม.และรมว.กห. จึงขอความร่วมมือกําลังทหารจากทุกเหล่าทัพ ทั้งในพื้นที่ส่วนกลางและส่วนภูมิภาคที่มีความพร้อม ได้ร่วมกันเสียสละทยอยเดินทางไปบริจาคโลหิตให้กับสภากาชาดไทยต่อเนื่องกันไป จนกว่าสภาวะปริมาณโลหิตสํารองจะเป็นปกติ
รัฐบาลไทย-ข่าวทำเนียบรัฐบาล-รมช.เกษตรฯ ลงพื้นที่ตรวจเยี่ยมกลุ่มเกษตรกรนาแปลงใหญ่  บ้านห้วยร่วม ต.ห้วยร่วม อ.หนองบัว จ.นครสวรรค์
วันอังคารที่ 12 มิถุนายน 2561
รมช.เกษตรฯ ลงพื้นที่ตรวจเยี่ยมกลุ่มเกษตรกรนาแปลงใหญ่  บ้านห้วยร่วม ต.ห้วยร่วม อ.หนองบัว จ.นครสวรรค์
รมช.เกษตรฯ ลงพื้นที่ตรวจเยี่ยมกลุ่มเกษตรกรนาแปลงใหญ่ มุ่งหวังให้เกษตรกรลดต้นทุนการผลิตและรักษาระดับผลผลิตให้มีปริมาณและคุณภาพสมดุลกับความต้องการของตลาด
นายลักษณ์ วจนานวัช รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยมการดําเนินงานของกลุ่มเกษตรกรนาแปลงใหญ่บ้านห้วยร่วม ต.ห้วยร่วม อ.หนองบัว จ.นครสวรรค์ ว่า ตามที่รัฐบาลได้มีนโยบายการเพิ่มประสิทธิภาพการผลิตและปรับปรุงคุณภาพ เพื่อลดต้นทุนการผลิตและรักษาระดับผลผลิตให้มีปริมาณและคุณภาพสมดุลกับความต้องการของตลาด เพื่อเพิ่มขีดความสามารถในการแข่งขันของประเทศ เกษตรกรสามารถสร้างรายได้จากการผลิตได้อย่างยั่งยืน ซึ่งวิสาหกิจชุมชนศูนย์ข้าวชุมชนกลุ่มนาแปลงใหญ่ ต.ห้วยร่วม ได้มีการส่งเสริมให้สมาชิกกลุ่มผู้ผลิตข้าวนาแปลงใหญ่ ให้มีการบริหารจัดการความรู้ด้านการผลิตให้มีประสิทธิภาพ ได้ผลผลิตสอดคล้องกับความต้องการของตลาด โดยต.ห้วยร่วม อ.หนองบัว มีเกษตรกร จํานวน 850 ราย พื้นที่เพาะปลูก จํานวน 26,450 ไร่ ร่วมกันปลูกข้าวขาวดอกมะลิ 105 ให้มีคุณภาพตรงตามความต้องการของตลาด โดยกลไกตามโครงการสนับสนุนเกษตรจากรัฐบาลแบบแปลงใหญ่ โดยเกษตรกรในพื้นที่ให้ความสนใจในการผลิตข้าวปลอดภัย เพื่อลดการใช้สารเคมีและลดต้นทุนการผลิต ซึ่งเป็นวิธีการผลิตที่หลีกเลี่ยงการใช้สารเคมี หรือสารสังเคราะห์ต่าง ๆ เช่น ปุ๋ยเคมี สารควบคุมการเจริญเติบโต สารควบคุมและกําจัดวัชพืชสารป้องกันกําจัดโรคแมลงและศัตรูข้าว ในทุกขั้นตอนการผลิต นอกจากนี้ ยังมีการรวบรวมผลผลิตเพื่อขายในรูปข้าวเปลือกและแปรรูปข้าวขายเพื่อเพิ่มมูลค่าผลผลิต ผลิตสินค้าตรงตามความต้องการของตลาด ทําให้เกษตรกรในกลุ่มมีรายได้เพิ่มขึ้นจากการจําหน่ายเมล็ดพันธุ์ ผลิตเมล็ดพันธุ์ข้าวคุณภาพดีไว้ใช้เองและกระจายในท้องถิ่นสร้างความยั่งยืนให้แก่ชุมชน
จากนั้น ลงพื้นที่ตรวจเยี่ยมการดําเนินงานของกลุ่มแปลงใหญ่ผลิตข้าวครบวงจร (โรงสี การแปรรูปข้าว การผลิตเมล็ดพันธุ์ข้าว การตรวจสอบคุณภาพข้าว) ในพื้นที่ ต.บ้านน้อย อ.โพทะเล จ.พิจิตร ซึ่งกลุ่มเกษตรกรดังกล่าว มีการบริหารจัดการกลุ่มอย่างชัดเจน สามารถบริหารจัดการผลผลิต มีการบูรณาการของหน่วยงาน ปัจจุบันมีสมาชิก จํานวน 62 ราย พื้นที่ 1,514 ไร่ ได้รับเงินทุน (สินเชื่อแปลงใหญ่) จํานวน 3 ล้านบาท สามารถสร้างรายได้ จํานวน 1.5 ล้านบาท มีปริมาณผลผลิต 1.2 ล้านกิโลกรัม โดยจําหน่ายออกนอกกลุ่ม 80% และทางกลุ่มรับซื้อและแปรรูป 20% ซึ่งแผนการดําเนินงานในอนาคต จะพัฒนาเกษตรกรให้ผลิตสินค้าในรูปเกษตรอินทรีย์ การสร้างแบนด์สินค้า เพิ่มการแปรรูปผลิตภัณฑ์ข้าว ในตลาดเฉพาะ เช่น กข43 พิษณุโลก80) และปรับเปลี่ยนการปลูกข้าวเพื่อบริโภคเอง เป็นต้น
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รัฐบาลยืนยันดูแลทุกศาสนาเท่าเทียมกัน เตือนผู้ไม่หวังดีหยุดสร้างกระแสทำลายความสัมพันธ์ศาสนา
วันพุธที่ 22 มีนาคม 2560
รัฐบาลยืนยันดูแลทุกศาสนาเท่าเทียมกัน เตือนผู้ไม่หวังดีหยุดสร้างกระแสทําลายความสัมพันธ์ศาสนา
เตือนผู้ไม่หวังดีหยุดสร้างกระแสทําลายความสัมพันธ์ศาสนา ชี้ข้อมูลในโลกออนไลน์บิดเบือนหลายเรื่อง แนะประชาชนอย่าหลงเชื่อ ไม่ส่งต่อ หรือวิพากษ์วิจารณ์ให้เกิดความแตกแยกเสียหาย
เมื่อวันที่ 18 มีนาคม 2560 พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่มีการแชร์ข้อความในโซเชียลมีเดียในทํานองว่า รัฐบาลอนุมัติงบประมาณจํานวนมากสร้างมัสยิดกลางประจําจังหวัดหลายจังหวัด เช่น จ.นนทบุรี และ จ.นครศรีธรรมราช พร้อมกับให้เงินเดือนโต๊ะอิหม่ามเดือนละ 18,000 บาท และคณะกรรมการมัสยิดทุกคน แต่ไม่เคยสนับสนุนการสร้างวัด โดยพยายามเชื่อมโยงให้สังคมรู้สึกว่า รัฐบาลให้ความสําคัญกับศาสนาอิสลามมากกว่าศาสนาพุทธ ว่า
“รัฐบาลมีหน้าที่อุปถัมภ์ดูแลทุกศาสนาอย่างเท่าเทียมกัน และส่งเสริมให้ศาสนิกชนทุกคนมีความรักใคร่กลมเกลียว เอื้ออาทร และอยู่ร่วมกันอย่างสันติ ดังนั้น ข้อความที่มีการแชร์ต่อกันจึงเป็นเรื่องที่ไม่ตรงกับข้อเท็จจริง และไม่เป็นผลดีต่อประเทศชาติ จึงขอเตือนผู้ไม่หวังดีหยุดสร้างกระแสบ่อนทําลายความสัมพันธ์ระหว่างศาสนา ส่วนพี่น้องประชาชนก็จะต้องใช้วิจารณญาณในการรับข่าวสาร อย่าหลงเชื่อ และไม่ส่งต่อหรือวิพากษ์วิจารณ์ เพราะจะตกเป็นเครื่องมือของกลุ่มผู้ไม่หวังดี โดยไม่รู้ตัว"
ทั้งนี้ จากการตรวจสอบข้อมูลพบว่า มีการบิดเบือนข้อเท็จจริงหลายเรื่อง เช่น การสร้างมัสยิดที่ จ.นนทบุรีนั้น เป็นงบประมาณส่วนท้องถิ่น ขององค์การบริหารส่วนจังหวัด ไม่ใช่งบประมาณของรัฐบาลส่วนกลาง ส่วนมัสยิดที่ จ.นครศรีธรรมราช มีการอนุมัติงบประมาณสนับสนุนการก่อสร้างตั้งแต่ปี 2555 โดย ครม.ในขณะนั้น แต่มาแล้วเสร็จในปี 2559 ขณะที่ภาพของโรงเรียนอิสลามขนาดใหญ่บนเขายายเที่ยง แท้จริงแล้วตั้งอยู่ที่เขตลาดพร้าว กทม.
นอกจากนี้ อัตราค่าตอบแทนของโต๊ะอิหม่ามที่มีการเผยแพร่ก็ไม่ถูกต้องเช่นเดียวกัน โดยระเบียบ มท.ว่าด้วยการเบิกจ่ายค่าตอบแทนประธานกรรมการอิสลามประจําจังหวัด อิหม่าม คอเต็บ และบิหลั่น (ฉบับที่ 3) พ.ศ.2552 กําหนดให้บุคคลดังกล่าวมีค่าตอบแทนระหว่าง 1,000 – 3,500 บาทต่อเดือน ไม่ใช่ 18,000 บาท ตามที่มีการกล่าวอ้าง
“งบประมาณการก่อสร้างมัสยิดโดยส่วนใหญ่มาจากเงินบริจาค ส่วนการสร้างวัดนั้นทางสํานักงานพระพุทธศาสนาแห่งชาติให้การสนับสนุนบางส่วนร่วมกับผู้มีจิตศรัทธา ขณะที่กรมการศาสนาก็มีบทบาทสนับสนุนศาสนาอื่น ๆ ด้วย เช่น คริสต์ ซิกข์ ฯลฯ ที่ส่วนใหญ่ขอรับความอนุเคราะห์ด้านการจัดกิจกรรมมากกว่าการก่อสร้างศาสนสถาน
รัฐบาลไทย-ข่าวทำเนียบรัฐบาล-เยี่ยมคาราวะในโอกาสรับตำแหน่งใหม่
วันพฤหัสบดีที่ 15 มีนาคม 2561
เยี่ยมคาราวะในโอกาสรับตําแหน่งใหม่
รัฐมนตรีว่าการกระทรวงอุตสาหกรรม ให้นายอาห์เมด นูฮู บามัลลี เอกอัครราชฑูตวิสามัญผู้มีอํานาจเต็มแห่งสหพันธ์สาธารณรัฐไนจีเรียประจําประเทศไทย เข้าพบเพื่อเยี่ยมคาราวะในโอกาสรับตําแหน่งใหม่
วันนี้ (15 มีนาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายอาห์เมด นูฮู บามัลลี (H.E. Mr.Ahmed NuHu Bamalli) เอกอัครราชฑูตวิสามัญผู้มีอํานาจเต็มแห่งสหพันธ์สาธารณรัฐไนจีเรียประจําประเทศไทย นําคณะเข้าพบเพื่อเยี่ยมคาราวะในโอกาสรับตําแหน่งใหม่ รวมถึงหารือความร่วมมือทางภาคอุตสาหกรรมในภาพรวมของทั้งสองประเทศ ณ ห้องรับรอง 1 ชั้น 2 กระทรวงอุตสาหกรรม
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยขยายห้วงเวลาห้ามอากาศยานทำการบินเข้าสู่ประเทศไทยเป็นการชั่วคราว (ฉบับที่ 3) ถึงวันที่ 30 เมษายน 2563 [กระทรวงคมนาคม]
วันพุธที่ 15 เมษายน 2563
สํานักงานการบินพลเรือนแห่งประเทศไทยขยายห้วงเวลาห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3) ถึงวันที่ 30 เมษายน 2563 [กระทรวงคมนาคม]
รายละเอียดเต็ม
ฉบับที่ 387/2563
สํานักงานการบินพลเรือนแห่งประเทศไทยขยายห้วงเวลาห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3) ถึงวันที่ 30 เมษายน 2563
นายจุฬา สุขมานพ ผู้อํานวยการสํานักงานการบินพลเรือนแห่งประเทศไทย กระทรวงคมนาคม กล่าวว่า ตามที่สํานักงานการบินพลเรือนแห่งประเทศไทย (กพท.) ได้ประกาศห้ามอากาศยานทําการบินเข้าสู่ประเทศไทยเป็นการชั่วคราว เมื่อวันที่ 3 และ 6 เมษายน 2563 เพื่อป้องกันมิให้สถานการณ์การระบาดของโรคติดเชื้อไวรัส COVID-19 รุนแรงมากขึ้น และสนับสนุนการแก้ไขสถานการณ์ฉุกเฉินให้ยุติลงโดยเร็ว ทั้งนี้ ด้วยเหตุผลและความจําเป็นในการคงความต่อเนื่องของมาตรการดังกล่าวต่อไปอีก และเพื่อประสิทธิผลในการป้องกันและควบคุมโรค อาศัยอํานาจตามความในมาตรา 27 และมาตรา 28 แห่งพระราชบัญญัติการเดินอากาศ พ.ศ. 2497 กพท. จึงมีคําสั่งห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 3) ลงวันที่ 15 เมษายน 2563 โดยมีรายละเอียดดังนี้
1. ห้ามอากาศยานขนส่งคนโดยสารทําการบินเข้ามาท่าอากาศยานในประเทศไทยเป็นการชั่วคราว ตั้งแต่วันที่ 19 เมษายน 2563 เวลา 00.01 น. ถึงวันที่ 30 เมษายน 2563 เวลา 23.59 น.
2. การอนุญาตการบินที่ กพท. ได้ออกให้แก่อากาศยานขนส่งคนโดยสารสําหรับการบินเข้าสู่ประเทศไทยในช่วงระยะเวลาตามข้อ 1 ให้เป็นอันยกเลิก
3. ข้อห้ามตามข้อ 1 ไม่รวมถึงอากาศยานต่อไปนี้
3.1 อากาศยานราชการหรือที่ใช้ในราชการทหาร (State or Military Aircraft)
3.2 อากาศยานที่ขอลงฉุกเฉิน (Emergency Landing)
3.3 อากาศยานที่ขอลงทางเทคนิค (Technical Landing) โดยไม่มีผู้โดยสารออกจากเครื่อง
3.4 อากาศยานที่ทําการบินเพื่อให้ความช่วยเหลือทางมนุษยธรรม ทําการบินทางการแพทย์หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคติดเชื้อไวรัส COVID 19 (Humanitarian Aid Medical and Relief Flights)
3.5 อากาศยานที่ได้รับอนุญาตให้ทําการบินรับส่งบุคคลกลับประเทศไทยหรือกลับภูมิลําเนา (Repatriation)
3.6 อากาศยานขนส่งสินค้า (Cargo Aircraft)
4. บุคคลหรือผู้โดยสารบนอากาศยานตามข้อ 3 จะอยู่ภายใต้บังคับของมาตรการป้องกันและควบคุมโรคติดต่อตามที่กําหนดในกฎหมายว่าด้วยโรคติดต่อ อาทิ การกักตัวเป็นเวลา 14 วัน และบรรดาข้อกําหนดที่ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548
ทั้งนี้บัดนี้เป็นต้นไป หรือจนกว่าจะมีประกาศเปลี่ยนแปลง
รัฐบาลไทย-ข่าวทำเนียบรัฐบาล-มหาดไทยหารือวางแนวทางส่งเสริมตลาดประชารัฐให้เป็นแหล่งระบายสินค้าทางการเกษตรล้นตลาดตามฤดูกาล
วันจันทร์ที่ 7 พฤษภาคม 2561
มหาดไทยหารือวางแนวทางส่งเสริมตลาดประชารัฐให้เป็นแหล่งระบายสินค้าทางการเกษตรล้นตลาดตามฤดูกาล
มหาดไทยหารือวางแนวทางส่งเสริมตลาดประชารัฐให้เป็นแหล่งระบายสินค้าทางการเกษตรล้นตลาดตามฤดูกาล
วันนี้ (4พ.ค.61) เวลา 14:00 น. ที่ห้องประชุม 1 ชั้น 3 อาคาร 4 ชั้น ศาลากลางจังหวัดพระนครศรีอยุธยา นายนิสิต จันทร์สมวงศ์ รองปลัดกระทรวงมหาดไทย เป็นประธานการประชุมหารือแนวทางการส่งเสริมการจําหน่ายสินค้าข้าวและผลผลิตทางการเกษตรในตลาดประชารัฐร่วมกับจังหวัดพระนครศรีอยุธยา โดยมี นายสุจินต์ ไชยชุมศักดิ์ ผู้ว่าราชการจังหวัดพระนครศรีอยุธยา นายภาณุพล รัตนกาญจนภัทร ผู้อํานวยการองค์การตลาด ส่วนราชการ และหน่วยงานที่เกี่ยวข้อง ร่วมหารือ
นายนิสิต จันทร์สมวงศ์ รองปลัดกระทรวงมหาดไทย กล่าวว่า ด้วยในคราวประชุมคณะรัฐมนตรีเมื่อวันที่ 3 เมษายน 2561 นายกรัฐมนตรีได้มีข้อสั่งการที่เกี่ยวข้องกับตลาดประชารัฐ โดยให้ทุกส่วนราชการพิจารณาความเหมาะสมและเป็นไปได้ในการจัดพื้นที่เพื่อเป็นตลาดที่เปิดโอกาสให้กับผู้ประกอบการและเกษตรกรสามารถสลับเปลี่ยนหมุนเวียนนําสินค้าและผลิตผล/ผลิตภัณฑ์ทางการเกษตรชนิดต่างๆ ที่มีคุณภาพเข้ามาจําหน่ายแก่ผู้บริโภคได้ในแต่ละสัปดาห์ และในคราวประชุมเมื่อวันที่ 10 เมษายน 2561 มีมติรับทราบตามที่กระทรวงมหาดไทยเสนอส่งเสริมตลาดประชารัฐให้เป็นแหล่งการระบายสินค้าทางการเกษตรที่ล้นตลาดตามฤดูกาล
กระทรวงมหาดไทยจึงได้กําหนดแนวทางการส่งเสริมการจําหน่ายสินค้าข้าวและผลผลิตทางการเกษตรในตลาดประชารัฐขึ้น ภายใต้แนวคิด "ตลาดประชารัฐ ตลาดนัดข้าวสาร ช่วยชาวนาไทย" ซึ่งเป็นแนวคิดการส่งเสริมการจําหน่ายข้าวสารและผลิตภัณฑ์จากข้าวในตลาดประชารัฐ 5 แนวคิด คือ 1. ใช้ตลาดประชารัฐรองรับข่าวสารและผลิตภัณฑ์จากข้าวจากกลุ่มเกษตรกร ตลาดนัดข้าวสารในตลาดประชารัฐ 2. บริหารกลุ่มเกษตรกร สหกรณ์ ผู้ประกอบการ ให้หมุนเวียนนําสินค้าเข้ามาจําหน่ายในตลาดประชารัฐ 3. เกษตรกรชาวนาค้าขายถึงผู้บริโภคโดยไม่ผ่านพ่อค้าคนกลาง 4. บริหารจัดการการจําหน่ายข้าวสารในรูปแบบ Business Matching ขายส่งในจังหวัดหรือจังหวัดข้างเคียง และ 5. จัดพื้นที่เฉพาะภายใต้แนวคิดตลาดนัดข้าวสารเพื่อชาวนาไทยสร้างความเกื้อกูล ซึ่งจะมีรูปแบบการจําหน่ายข้าวสารในตลาดประชารัฐ 3 รูปแบบ ประกอบด้วย 1) ขายปลีก 2) ขายบรรจุถุง และ 3) ขายส่ง ภายใต้การบูรณาการความร่วมมือกับหน่วยงานเจ้าของตลาดประชารัฐ โดยกําหนดให้จังหวัดพระนครศรีอยุธยาและจังหวัดที่มีความพร้อม เป็นจังหวัดนําร่องการดําเนินงานดังกล่าว
โดยในที่ประชุมได้มีการนําเสนอและแลกเปลี่ยนแนวความคิดจากผู้แทนหน่วยงานที่เกี่ยวข้อง อาทิ นายกสมาคมชาวนาไทย ผู้แทนธนาคารเพื่อการเกษตรและสหกรณ์การเกษตร หัวหน้าส่วนราชการในจังหวัดพระนครศรีอยุธยา เพื่อหาแนวทางที่มีความเหมาะสมในการส่งเสริมการจําหน่ายและผลิตข้าว และผลผลิตทางการเกษตรในตลาดประชารัฐ และตลาดอื่น ๆ ที่เกี่ยวข้อง เพื่อช่วยเหลือพี่น้องเกษตรกรในการกระจายผลผลิตทางการเกษตรต่อไป.
ครั้งที่ 95/2561 วันที่ 4 พ.ค.2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-สมอ. เตรียมบังคับภาชนะเมลามีนต้องเป็นไปตามมาตรฐาน หลัง กมอ. เห็นชอบร่างมาตรฐาน  ตั้งเป้าปี 62 ประกาศใช้เพิ่มความปลอดภัย
วันจันทร์ที่ 1 ตุลาคม 2561
สมอ. เตรียมบังคับภาชนะเมลามีนต้องเป็นไปตามมาตรฐาน หลัง กมอ. เห็นชอบร่างมาตรฐาน  ตั้งเป้าปี 62 ประกาศใช้เพิ่มความปลอดภัย
สมอ. เตรียมประกาศใช้มาตรฐานภาชนะและเครื่องใช้พลาสติกสําหรับอาหาร หลัง กมอ. มีมติเห็นชอบร่างมาตรฐาน ตั้งเป้าปี 62 ประกาศเป็นมาตรฐานบังคับ เพิ่มความปลอดภัยให้แก่ผู้บริโภค หลังพบการนําเข้าภาชนะเมลามีนจากต่างประเทศที่อาจมีสารอันตรายปนเปื้อน
สมอ. เตรียมประกาศใช้มาตรฐานภาชนะและเครื่องใช้พลาสติกสําหรับอาหาร หลัง กมอ. มีมติเห็นชอบร่างมาตรฐาน ตั้งเป้าปี 62 ประกาศเป็นมาตรฐานบังคับ เพิ่มความปลอดภัยให้แก่ผู้บริโภค หลังพบการนําเข้าภาชนะเมลามีนจากต่างประเทศที่อาจมีสารอันตรายปนเปื้อน
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม (สมอ.) เปิดเผยว่า ผู้บริโภคนิยมนําภาชนะเมลามีนไปใช้ใส่อาหาร เนื่องจากมีความทนทาน ไม่แตกง่าย ทั้งยังน้ําหนักเบา มีลวดลายสวยงาม อีกทั้งพบว่าปัจจุบันมีการนําเข้าภาชนะที่มีลักษณะใกล้เคียงกับภาชนะเมลามีนจากต่างประเทศ แต่มีการปนเปื้อนของสารฟอร์แมลดีไฮด์ซึ่งเป็นสารที่มีอันตรายหากปนเปื้อนในอาหาร สมอ. จึงได้กําหนดมาตรฐาน มอก. 655 ภาชนะและเครื่องใช้พลาสติกสําหรับอาหาร เล่ม 4 เมลามีน-ฟอร์แมลดีไฮด์ ยูเรีย-ฟอแมลดีไฮด์ และ เมลามีน-ยูเรีย-ฟอร์แมลดีไฮด์ ไว้ในอนุกรมมาตรฐานผลิตภัณฑ์ภาชนะและเครื่องใช้พลาสติกสําหรับอาหาร เพื่อความปลอดภัยของผู้บริโภค โดยคณะกรรมการมาตรฐานผลิตภัณฑ์อุตสาหกรรม (กมอ.) ได้มีมติเห็นชอบร่างมาตรฐานแล้ว เมื่อวันที่ 18 สิงหาคม ที่ผ่านมา และ สมอ. จะประกาศใช้มาตรฐานดังกล่าวต่อไป ทั้งนี้ ตั้งเป้าหมายว่าภายในปี 2562 จะกําหนดเป็นมาตรฐานบังคับเฉพาะด้านความปลอดภัย จึงขอให้ผู้ประกอบการทั้งผู้ทําและผู้นําเข้าผลิตภัณฑ์ดังกล่าว เตรียมความพร้อมก่อนที่ สมอ. จะประกาศเป็นมาตรฐานบังคับต่อไป
เลขาธิการ สมอ. กล่าวเพิ่มเติมว่า มอก. ภาชนะเมลามีนที่ สมอ. กําลังกําหนดเป็นมาตรฐานนั้น จะมีการควบคุมและทดสอบความปลอดภัยในการใช้งาน เช่น ความทนความร้อน ความคงทนของสีที่ใช้ในการพิมพ์ ปริมาณสารที่ละลายออกมาเมื่อใช้งานต้องอยู่ในระดับที่ปลอดภัย เป็นต้น ทั้งนี้ เพื่อคุ้มครองผู้บริโภคให้ได้รับความปลอดภัยจากการใช้ผลิตภัณฑ์ดังกล่าว หากผู้บริโภคต้องการทราบข้อมูลเพิ่มเติมสามารถติดต่อได้ที่ สมอ. 0 2202 3518 ,0 2202 3429 หรือที่ facebook สมอ. : www.facebook.com/tisiofficial
กันยายน 2561